Չեխիայում գործում է «Ապրիլ 24 կոմիտե», որն արդեն շուրջ 5 տարի է` համակարգում է ապրիլի 24-ի ծրագրերը: Այս տարի որոշվել է, որ ապրիլքսանչորսյան միջոցառումները սկսվելու են ապրիլի 22-ին, կշարունակվեն 23-ին և կեզրափակվեն 24-ին: Մեկնարկը կտրվի ապրիլի 22-ին Յիհլավա քաղաքում: Այնտեղ տեղադրված է խաչքար, որտեղ հայ համայնքի ներկայացուցիչները ծաղիկներ կխոնարհեն, ծաղկեպսակ կդնեն` հարգելով Հայոց ցեղասպանության անմեղ զոհերի զոհերի հիշատակը: Այնուհետև տեղի Սուրբ Հոգու եղեկեցում կմատուցվի պատարագ և մոմավառություն: Կանցկացվեն միջոցառումներ նաև ապրիլի 23-ին Բռնո քաղաքում: